Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
La iniciato “Activismo Lenguas” de Rising Voices ricevis la internacian premion de la denaska lingvo
#000004
Ekrankopio de la publika filmeto de Shahedul Khabir Chowdhury filmita dum la ceremonio de enmanigo de la Premio de la internacia denaska lingvo okazinta en Dako, Bangladeŝo, la 21-an de februaro 2021.
#000005
La [bn] আন্তর্জাতিক মাতৃভাষা ইনস্টিটিউট (IMLI) aŭ la “Internacia instituto de la denaska lingvo” de Bangladeŝo aljuĝis [en] la prestiĝan Premion de la internacia denaska lingvo 2021 al la iniciato “Activismo Lenguas” [es] (cifereca lingva aktivismo) de Rising Voices, kiel agnosko de la “escepta kontribuo de la projekto al la protektado, antaŭenigo kaj revigligo de indiĝenaj lingvoj”.
#000006
Ŝejko Hasina, ĉefministro de la Popola Respubliko de Bangladeŝo kaj ĉefa sponsoro de IMLI, prezentis la premiojn en malgranda ceremonio [bn] okazinta en Dako [eo], Bangladeŝo, la 21-an de februaro 2021.
#000007
Estas la unua jaro ke IMLI agnoskas kvar individuojn kaj organizaĵojn, landajn kaj internaciajn, pro ilia laboro en la kampo de lingvoj. La premioj estas aljuĝataj memore al la Internacia tago de la gepatra lingvo [eo], kiu estas festata tra la mondo la 21-an de februaro ekde sia proklamo en 1999. La kriterioj por la dujara premio prikonsideras “specialajn kontribuojn al novigado en la kampo de cifereca teknologio por la konservado, protektado kaj revigligo de la ‘patrina lingvo’ ”.
#000008
Rising Voices [en], la sekcio de Global Voices [Tutmondaj Voĉoj] specialigita pri la konsciigo kaj cifereca inkluzivigo, lanĉis la iniciaton Activismo lenguas [es] por Latinameriko en 2014, post la unua kunveno pri cifereca aktivismo en la indiĝena lingvo [en] kiu okazis en Oaxaca, Meksiko, kaj de kiu Rising Voices estis unu el la kunorganizantoj. Ekde tiu unua renkontiĝo, similaj kunvenoj okazis en Kolombio [en], Peruo [en], Bolivio [en], Ekvadoro [fr], Gvatemalo [fr] kaj Ĉilio [es], kun la celo krei spacojn kaj retojn por kuna lernado kaj interŝanĝo.
#000009
Aldone al ĉi tiuj eventoj, Rising Voices subtenis malgrandskalajn projektojn de cifereca aktivismo en kvar landoj, kondukis du partoprenajn esplorprojektojn, kreis enretan adresaron [es] de ciferecaj projektoj, kunvenigis reton de ciferecaj aktivuloj por defendi indiĝenajn lingvojn [es] kaj lanĉis la kampanjon @ActLenguas [es], kiu invitas aktivulojn alterne partumi en sociaj retejoj siajn spertojn pri la uzado de teknologio por konservado de lingvoj.
#000010
This award is a testament to the impact that language digital activists are having across Latin America and the great potential of their work.
#000012
[...] By leveraging the power of the internet and digital technology, these activists are demonstrating the power of these tools to attract new generations of speakers and for their languages to have a greater presence online. We accept this award on behalf of the hundreds of indigenous language activists and their communities, who have shared their vast knowledge and experience with others and made this movement possible. We look forward to continuing to support them as we head into the International Decade of Indigenous Languages in 2022.
#000013
Ĉi tiu premio atestas pri la efiko de cifereca aktivismo en la defendo de lingvoj en Latinameriko kaj la granda potencialo de ĉi tiu laboro.
#000014
[...] Uzante la potencon de Interreto kaj cifereca teknologio, ĉi tiuj aktivuloj montras la potencon de ĉi tiuj iloj por altiri novajn generaciojn de parolantoj kaj por ke iliaj lingvoj havu enrete pli grandan ĉeeston. Ni akceptas ĉi tiun premion nome de la centoj da aktivuloj engaĝitaj favore al indiĝenaj lingvoj kaj de iliaj komunumoj, kiuj kundividis siajn vastajn sciojn kaj spertojn kaj kiuj ebligis ĉi tiun movadon. Ni antaŭĝojas daŭre subteni ilin dum alproksimiĝos la Internacia Jardeko de Indiĝenaj Lingvoj ekde 2022.
#000015
Ĉi tiu artikolo venas de Rising Voices, projekto de Global Voices, kiu helpas disvastigi civitanajn komunikilojn al lokoj, kie kutime oni ne havas aliron al ili. · Ĉiuj artikoloj
#000017
Plej novaj artikoloj pri Bangladeŝo
#000018
Kiel bangladeŝaj teolaboristoj povas travivi kun taga salajro de malpli ol du dolaroj?
#000019
Rooppur: Eta Rusio en Bangladeŝo
#000020
Bangladeŝo klopodas revivigi la produktadon de muslino, legenda teksaĵo
#000021
Juna kuiristo en Bakuo transformis sian apartamenton en restoracion
#000022
Meksika kolektivo kiu piratas librojn por kundividi kulturon alfrontas blokadojn
#000024
Aboni komentojn de ĉi tiu artikolo per retpoŝto
#000026
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000027
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000028
Speciala danko al niaj multaj subtenantoj
#000029
Bonvolu subteni nian gravan laboron
#000030